Rozēni
Rozēni (agrāk arī Rozeni) ir ciems Limbažu novada Staiceles pagastā. Izvietojies pagasta rietumos Salacas labajā krastā pie autoceļa P15 8 km no pagasta centra Staiceles, 50 km no novada centra Limbažiem un 133 km no Rīgas. Apdzīvotā vieta izveidojusies pie bijušās Rozenu (Koddiack) muižas centra. No 1949. līdz 1958. gadam Rozēnu ciema padomes centrs. Rozēnos atrodas viesu nams un veikals.